open-index/open-wikipedia-markdown huggingface dataset:
Αλέξανδρος Φρούσιος

Ο **Αλέξανδρος (Αλέκος) Φρούσιος** (Νεμέα, 1938 – Δράμα, 9 Οκτωβρίου 2018) ήταν Έλληνας αθλητής δρόμων ταχύτητας, εμποδιστής και προπονητής.

Γεννήθηκε το 1938 στην Νεμέα Κορινθίας και ήταν αθλητής του Πανιωνίου Γ.Σ.Σ.. Στο Πανελλήνιο πρωτάθλημα στίβου αναδείχθηκε δύο φορές πρωταθλητής στα 400 μέτρα (1961, 1963), τρεις στα 400 μέτρα με εμπόδια (1959, 1962, 1963) και μία στα 4 × 400 μέτρα σκυταλοδρομία (1960). Το 1960 αναδείχθηκε πρωταθλητής εφήβων στα 400 μέτρα (52.6).

Με την εθνική ομάδα στίβου της Ελλάδας συμμετείχε στους Βαλκανικούς αγώνες της Σόφιας το 1963 όπου κατέκτησε το χρυσό μετάλλιο στα 4 × 400 μέτρα σκυταλοδρομία (3:13.2) και κατέρριψε το πανελλήνιο ρεκόρ. Το ίδιο έτος, στους Μεσογειακούς αγώνες της Νάπολης κέρδισε το χάλκινο μετάλλιο (3:15.4) στο ίδιο αγώνισμα. Και τις δύο φορές ήταν με τους Γεωργόπουλο, Ρεγκούκο και Βογιατζή. Το 1959 στους Μεσογειακούς αγώνες της Βηρυτού κατέλαβε την 6η θέση στα 400 μέτρα με εμπόδια (58.8).

Μετά το τέλος της καριέρας του, διετέλεσε προπονητής του Α.Ο. Δράμας και ανέδειξε πλήθος πρωταθλητών μεταξύ των οποίων τον Νίκο Βαλδίρκα, τον Δημήτρη Τομπαΐδη, την Γλυκερία Χασεκίογλου, τον Ζαφείρη Ευγενίδη, τις Ελευθερία και Σταυρούλα Κωνσταντινίδου κ.ά. Υπήρξε επίσης πρόεδρος του ίδιου συλλόγου για πολλά χρόνια αλλά και κριτής στίβου.

Πέθανε στις 9 Οκτωβρίου 2018 στη Δράμα σε ηλικία 80 ετών και κηδεύτηκε στις 9 Οκτωβρίου 2018 από τον ιερό ναό Ευαγγελίστριας.

## Παραπομπές


Κατηγορία:Έλληνες αθλητές δρόμων ταχύτητας
Κατηγορία:Αθλητές στίβου Πανιωνίου
Κατηγορία:Έλληνες προπονητές στίβου
Κατηγορία:Έλληνες κριτές κλασικού αθλητισμού
Κατηγορία:Αθλητές του στίβου στους Μεσογειακούς Αγώνες 1959
Κατηγορία:Αθλητές του στίβου στους Μεσογειακούς Αγώνες 1963
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Γρανιτσαίικα Ηλείας

Τα **Γρανιτσαίικα** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 55 μέτρων.

## Γενικά στοιχεία
Τα Γρανιτσαίικα βρίσκονται σε απόσταση 8 χλμ. Δ.του Πύργου και 7 χλμ. ΒΑ. του Κατάκολου. Δυτικά είναι το Σκουροχώρι, ανατολικά τα Βυτιναίικα και ο Άγιος Ιωάννης και νότια το Καβούρι. Σύμφωνα με την παράδοση το χωριό ιδρύθηκε από κατοίκους της Γρανίτσας Γορτυνίας, οι οποίοι κατοίκησαν στην περιοχή ως εργάτες στα χωράφια με τις σταφίδες της περιοχής και ως τεχνίτες της πέτρας. 

Το 1897 αναφέρεται επίσημα για πρώτη φορά ως ξεχωριστός οικισμός στο ΦΕΚ 50Α - 25/07/1879 να  προσαρτάται στον τότε δήμο Λετρίνων γραμμένος ως *Γρανιτσέϊκα*. Το 1912 με το ΦΕΚ 256Α - 28/08/1912 ορίστηκε έδρα της νεοϊδρυθείσας κοινότητας Γρανιτσέϊκων και το 1940 η ονομασία του διορθώθηκε σε Γρανιτσαίικα. Σύμφωνα με το Σχέδιο Καλλικράτης μαζί με το Καβούρι αποτελούν την τοπική κοινότητα Γρανιτσαίικων που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 ως κοινότητα έχει πληθυσμό 376 κατοίκους, ενώ ως οικισμός 310.

## Εξωτερικοί σύνδεσμοι

* Γρανιτσαίϊκα Πύργου από τον ιστότοπο https://www.newsgf.net/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Ιταλική Ριβιέρα

Η **Ιταλική Ριβιέρα** (Ιταλικά:Riviera ligure - Ligurian Riviera) είναι μια λωρίδα της ακτής της Ιταλίας μεταξύ της Θάλασσας της Λιγουρίας (το μεγαλύτερο μέρος του κόλπου της Γενόβας) και της οροσειράς που σχηματίζεται από τις θαλάσσιες Άλπεις και τα βουνά των Απένιννων, που εκτείνεται από τα σύνορα με τη Γαλλία (Γαλλική Ριβιέρα) στα σύνορα με την περιοχή της Τοσκάνης στα ανατολικά.

Στο κέντρο της ιταλικής Ριβιέρας βρίσκεται το λιμάνι της Γένοβας, χωρίζοντάς το στα δυτικά με το Riviera di Ponente και στα ανατολικά με το Riviera di Levante. Έτσι, η Ριβιέρα περιλαμβάνει σχεδόν ολόκληρη την ακτή της περιοχής της Λιγουρίας.

Η ιταλική Ριβιέρα είναι γνωστή για το ήπιο κλίμα της, τα γοητευτικά παλιά λιμάνια και τα όμορφα τοπία, τα οποία το έχουν καταστήσει δημοφιλή τουριστικό προορισμό από την εποχή των ποιητών λόρδου Βυρώνα και του Σέλεϊ. Σε αυτήν την περιοχή υπάρχουν πολλές παγκοσμίου φήμης πόλεις - όπως το μικροσκοπικό Πορτοφίνο, οι πέντε πόλεις του Cinque Terre, τα μοντέρνα θέρετρα του Σαν Ρέμο, το Ραπάλλο κ.λπ. Μέρος της Riviera di Ponente με το κέντρο της πόλης Σαβόνα ονομάζεται "Riviera delle Palme" (" Palm Riviera "), και το τμήμα με το κέντρο στο Σαν Ρέμο ονομάζεται" Riviera dei Fiori ", προς τιμήν της βιομηχανίας ανθοκομίας που εδώ και πολύ καιρό σχηματίζεται εδώ.

## Παραπομπές


## Εξωτερικοί σύνδεσμοι
* 

 
Κατηγορία:Τουρισμός στην Ιταλία
Κατηγορία:Γεωγραφία της Ιταλίας
Πάτρικ Σάλομον

Ο **Πάτρικ Σάλομον** (Γερμανικά-λατινικό αλφάβητο: *Patrick Salomon*, γενν. στις 10 Ιουνίου 1988, Βιέννη) είναι Αυστριακός ποδοσφαιριστής, ο οποίος αγωνίζεται ως κεντρικός μέσος για τον Ατρόμητο.

## Σταδιοδρομία σε συλλόγους
Στην ηλικία των πέντε ετών ξεκίνησε να παίζει ποδόσφαιρο στην ακαδημία νέων της Φλόριντσντορφερ. Σε ηλικία δέκα ετών εντάχθηκε στις ακαδημίες της Αούστρια Βιέννης, όπου έμεινε για τέσσερα χρόνια. Το 2002 επέστρεψε στην Φλόριντσντορφερ, σε ηλικία 16 ετών, και εξασφάλισε μια θέση στην ομάδα που έπαιξε στη Wiener Landesliga της Δ' κατηγορίας.

Το καλοκαίρι του 2008 μετακόμισε στην Αούστρια Λούστεναου. Στις 11 Ιουλίου 2008 έκανε το επαγγελματικό ντεμπούτο του στην ήττα με 0–2 εναντίον της Γκρέντιγκ. Εξασφάλισε θέση ως βασικός αμυντικός μέσος και έπαιξε σε όλους τους αγώνες του πρωταθλήματος της σεζόν 2008–09. Σημείωσε το πρώτο του γκολ στις 11 Νοεμβρίου 2009, στην εκτός έδρας νίκη με 4–2 επί της Βάκερ Ίνσμπουργκ, όπου σκόραρε το πρώτο γκολ του αγώνα.

Το 2010 εντάχθηκε στην Αούστρια Βιέννης για δύο σεζόν και μετά επέστρεψε στην Αούστρια Λούστεναου. Στις αρχές της σεζόν 2014–15 μετακόμισε στην Άλταχ.

Τη σεζόν 2018–19 εντάχθηκε στη Μάτερσμπουργκ. Μετά από δύο σεζόν στο Μπούργκενλαντ, όπου έκανε 49 εμφανίσεις στην Μπούντεσλιγκα, μετακόμισε στην Ελλάδα, όπου υπέγραψε διετές συμβόλαιο με τον Ατρόμητο.

## Εθνική ομάδα
Την άνοιξη του 2009 κλήθηκε στην Εθνική Αυστρίας Κ-21 από τον νέο προπονητή Αντρέας Χέρτσογκ. Τον Ιούνιο του 2009 έκανε το ντεμπούτο του στη νίκη με 1–0 εναντίον της Βουλγαρίας.

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Αυστριακοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αυστρίας Κ21
Κατηγορία:Ποδοσφαιριστές ΣΚ Αούστρια Λούστεναου
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές ΣΚ Ράινντορφ Άλταχ
Κατηγορία:Ποδοσφαιριστές ΣΦ Μάτερσμπουργκ
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αυστριακοί ποδοσφαιριστές στο εξωτερικό
Βυτιναίικα Πύργου Ηλείας

Τα **Βυτιναίικα** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 41 μέτρα.

## Γενικά στοιχεία
Τα Βυτιναίικα βρίσκονται σε απόσταση 6 χλμ. Δ. του Πύργου και 8,5 Α.-ΒΑ. του Κατακόλου. Είναι η βόρεια συνέχεια του Άγιου Ιωάννη ενώ δυτικά γειτονεύει με τα Γρανιτσαίικα, βορειοανατολικά με τα Καβασιλάκια και ανατολικά με το Τραγανό Άγιου Ιωάννη Ηλείας. Το χωριό είναι κτισμένο στη νότια πλαγιά χαμηλής λοφοσειράς με θέα την Κυπαρισσία, τα βουνά της Αρκαδίας, τη Ζάκυνθο, την Κεφαλλονιά και το Ιόνιο. Σύμφωνα με την παράδοση ιδρύθηκε το δεύτερο ήμισυ του 19ου αιώνα από κατοίκους της Βυτίνας Αρκαδίας, οι οποίοι αρχικά το χειμώνα έβοσκαν τα ποίμνιά τους και αργότερα με την καλλιέργεια της σταφίδας μετεγκαταστάθηκαν μόνιμα. 

Ως ξεχωριστός οικισμός αναφέρεται επίσημα το 1879 στο ΦΕΚ 50Α - 25/07/1879 να προσαρτάται στον τότε δήμο Λετρίνων γραμμένος ως *Βυτινέϊκα*. Το 1940 το όνομά του διορθώθηκε σε Βυτιναίικα. Σύμφωνα με το Σχέδιο Καλλικράτης αποτελεί την τοπική κοινότητα Βυτιναίικων που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 340 κατοίκους.

## Σημείωση
Στην Ηλεία και τον ίδιο δήμο υπάρχει ο ομώνυμος οικισμός Βυτιναίικα Ελαιώνος Ηλείας καθώς και στον δήμο Ανδραβίδας - Κυλλήνης τα Βυτιναίικα Κυλλήνης.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Βυτιναίικα Ελαιώνος Ηλείας

Τα **Βυτιναίικα** Ελαιώνα είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 112 μέτρων, το οποίο απέχει 11 χλμ. βόρεια του Πύργου. Στη δυτική πλευρά του βρίσκεται ο Ελαιώνας ενώ ανατολικά περνά ο ποταμός Ιάρδανος. Ως ξεχωριστός οικισμός αναφέρεται επίσημα το 1928  να προσαρτάται στον τότε κοινότητα Μαλακασίου (Ελαιώνα) γραμμένος ως *Βυτινέϊκα*. Το 1940 το όνομά του διορθώθηκε σε Βυτιναίικα. Σύμφωνα με το Σχέδιο Καλλικράτης μαζί με τον Ελαιώνα αποτελούν την τοπική κοινότητα Ελαιώνα που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 154 κατοίκους.

## Σημείωση
Στην Ηλεία και τον ίδιο δήμο υπάρχουν ο ομώνυμος οικισμός Βυτιναίικα Πύργου Ηλείας καθώς και τα Βυτιναίικα Κυλλήνης στον δήμο Ανδραβίδας - Κυλλήνης.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Σταμάτης Σμυρνιώτης

Ο **Σταμάτης Σμυρνιώτης** (Γαρέα Αρκαδίας, 18 Μαρτίου 1927 – 11 Δεκεμβρίου 2015) ήταν Έλληνας αθλητής του στίβου, εμποδιστής και προπονητής.

Γεννήθηκε το 1927 στη Γαρέα Αρκαδίας και ήταν αθλητής του Πανελλήνιου Γ.Σ.. Στο Πανελλήνιο πρωτάθλημα στίβου της Αλεξανδρούπολης το 1953 αναδείχθηκε πρωταθλητής στα 110 μέτρα με εμπόδια (16.0) και στα 400 μέτρα με εμπόδια (55.7).

Με την εθνική ομάδα στίβου της Ελλάδας συμμετείχε στο Παγκόσμιο πρωτάθλημα στίβου ενόπλων της Κοπεγχάγης το 1952 όπου κατέκτησε το χάλκινο μετάλλιο στα 400 μέτρα με εμπόδια (55.1). Στους πρώτους μεταπολεμικούς Βαλκανικούς αγώνες της Αθήνας το 1953 κέρδισε το χρυσό μετάλλιο στο ίδιο αγώνισμα (54.2).

Μετά το τέλος της καριέρας του, διετέλεσε προπονητής του Εθνικού Γ.Σ. για σαράντα χρόνια. Στην προπονητική του σταδιοδρομία, ανέδειξε πλήθος αθλητών, όπως τον Σταύρο Τζιωρτζή που ανεδείχθη 6ος στους Ολυμπιακούς αγώνες του Μονάχου το 1972 στα 400 μέτρα με εμπόδια (49.66), τον Κυριάκο Ονησιφόρου, τον Σπύρο Σπύρου, τον Φίλιππο Φιλίππου, τη Γεωργία Τρουμπούκη, την Ελισάβετ Πανταζή κ.ά..

Υπήρξε ομοσπονδιακός προπονητής του ΣΕΓΑΣ επί σειρά ετών και το πρώτο μέλος ΔΕΠ στο ΤΕΦΑΑ της Αθήνας όταν από Γυμναστική Ακαδημία το 1983 μετατράπηκε σε Ανώτατο Εκπαιδευτικό Ίδρυμα.

Το 2013 τιμήθηκε από την Κυπριακή Ομοσπονδία Ερασιτεχνικού Αθλητισμού Στίβου για την προσφορά του στον Κλασικό Αθλητισμό της Κύπρου στα πλάισια της συνάντησης Ελλάδος-Κύπρου.

Πέθανε στις 11 Δεκεμβρίου 2015 σε ηλικία 88 ετών και κηδεύτηκε στις 12 Δεκεμβρίου 2015 στη Γαρέα Αρκαδίας. Αδερφός του ήταν ο πρώτος πρόεδρος της Τ.Ε./Νότιας Πελοποννήσου, Τάσος Σμυρνιώτης.  

## Παραπομπές


Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές αθλητικού πένταθλου
Κατηγορία:Αθλητές στίβου Πανελληνίου
Κατηγορία:Προπονητές στίβου Εθνικού ΓΣ
Κατηγορία:Έλληνες προπονητές στίβου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ενόπλων
Καβούρι Ηλείας

Το **Καβούρι** είναι παραθαλάσσιος οικισμός της Ηλείας στην Περιφερειακή Ενότητα Ηλείας με υψόμετρο 5 μέτρα.

## Γενικά στοιχεία
Το Καβούρι βρίσκεται στον όρμο του Κατακόλου, σε απόσταση 10 χλμ. Δ. του Πύργου και 6,5 χλμ. Α.-ΒΑ. του Κατάκολου, ανάμεσα στο Κάτω Καβούρι (Δ.) και την Κυανή Ακτή (Α.). Η παραλία της και ο  πυθμένας της θάλασσας είναι αμμώδεις και τα νερά αβαθή, ενώ στην ακτή παρατηρούνται κρίνοι της θάλασσας και χαμηλή βλάστηση. 

Ως ξεχωριστός οικισμός αναφέρεται επίσημα το 1971 να απογράφεται στην τότε κοινότητα Γρανιτσαίικων. Σύμφωνα με το Σχέδιο Καλλικράτης μαζί με τα Γρανισταίικα αποτελούν την τοπική κοινότητα Γρανιτσαίικων που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011  έχει πληθυσμό 66 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Ευσίγνιος

Ο **Ευσίγνιος** (λατ. *Eusignius*, 252-362 μ.Χ.) ήταν Χριστιανός μάρτυρας, που τιμάται ως άγιος της Ορθόδοξης και της Ρωμαιοκαθολικής Εκκλησίας.

Ο Ευσίγνιος ήταν αξιωματικός καριέρας του Ρωμαϊκού στρατού. Ξεκίνησε τη στρατιωτική σταδιοδρομία του επί Αυτοκράτορα Μαξιμιανού. Κατά τη βασιλεία του Μεγάλου Κωνσταντίνoυ υπηρετούσε ως στρατηγός και ήταν, σύμφωνα με την παράδοση, αυτόπτης μάρτυρας του οράματος του Αυτοκράτορα: ενός Σταυρού, που εμφανίστηκε στον ουρανό ως σύμβολο νίκης. Ο Ευσίγνιος αποστρατεύθηκε μετά από εξήντα ολόκληρα χρόνια στο στράτευμα.

Στο μαρτύριο του Αγίου Βασιλίσκου ο Ευσίγνιος ήταν παρών και λέγεται ότι είχε δει αγγέλους και τον Ιησού Χριστό να ανεβάζουν τον Βασιλίσκο στα ουράνια.

Ο ίδιος ο Ευσίγνιος αποκεφαλίστηκε με διαταγή του Αυτοκράτορα Ιουλιανού του Παραβάτη σε βαθύτατο γήρας (υπεραιωνόβιος πλέον), επειδή απεκήρυσσε την ειδωλολατρία. Η εκτέλεσή του έγινε στην Αντιόχεια την επί του Ορόντου.

Ο Άγιος Ευσίγνιος είναι ένας από τους 140 αγίους των οποίων τα αγάλματα κοσμούν την κιονοστοιχία-περιστύλιο της Πλατείας του Αγίου Πέτρου στο Βατικανό.

## Παραπομπές


Κατηγορία:Χριστιανοί μάρτυρες του 4ου αιώνα
Κατηγορία:Χριστιανοί άγιοι του 4ου αιώνα
Κυανή Ακτή Ηλείας

*Για συνώνυμους οικισμούς στην Ελλάδα δείτε το λήμμα: [[Κυανή Ακτή (τοπωνύμιο)]] 

Η *'Κυανή Ακτή''' είναι παραθαλάσσιος οικισμός της Ηλείας στην Περιφερειακή Ενότητα Ηλείας η οποία  βρίσκεται στον όρμο του Κατακόλου, σε απόσταση 8 χλμ. Ν.-ΝΔ.του Πύργου και 9 χλμ. Α.-ΒΑ. του Κατάκολου. Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Αγίου Ιωάννου Λετρίνων. Σύμφωνα με το Σχέδιο Καλλικράτης μαζί με τον Άγιο Ιωάννη, τον Παλάτα και το Τραγανό αποτελούν την τοπική κοινότητα Αγίου Ιωάννου που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 59 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Κάμπος Πύργου Ηλείας

Ο **Κάμπος** Πύργου είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 32 μέτρα, το οποίο βρίσκεται στο κέντρο του νομού. Απέχει περίπου 9 χλμ. δυτικά του Πύργου και είναι ανάμεσα στους οικισμούς Παλαιοβαρβάσαινα (ΝΔ.), Αλμυρίκι (ΒΑ.) και Σμίλα (Α.). Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Παλαιοβαρβασαίνης. Σύμφωνα με το Σχέδιο Καλλικράτης μαζί με την Παλαιοβαρβάσαινα και τον Άγιο Γεώργιο αποτελούν την τοπική κοινότητα Παλαιοβαρβασαίνης που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 107 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Μάρις Χαλκηδόνος

Ο **Μάρις** ήταν επίσκοπος Χαλκηδόνος τον 4ο αιώνα και εξέχων υποστηρικτής του Αρειανισμού. 

Έγινε γνωστός στην ιστορία ως συμμετέχων στη Σύνοδο της Νίκαιας το 325  , όπου ήταν ένας από τους επισκόπους της Αρειανής παράταξης. Τελικά υπέγραψε το Σύμβολο της Πίστεως μαζί με τους άλλους υποστηρικτές του Αρείου, τον Ζώπυρο Βάρκης, τον Ευσέβιο Νικομηδείας και τον Θέογνι Νικαίας  . Εξορίστηκε μαζί με τους άλλους τρεις αρειανούς επισκόπους. 

Αξιοσημείωτη είναι επίσης η στάση του έναντι του αντι-χριστιανού αυτοκράτορα Ιουλιανού του Αποστάτη το 362, αφού είχε τυφλωθεί. Απαντώντας στον αυτοκράτορα που του είπε: «Ο Θεός της Γαλιλαίας δεν θα θεραπεύσει την όρασή σου», του απάντησε: «Ευχαριστώ τον Θεό που μου στέρησε το να βλέπω το πρόσωπό σου». 

## Παραπομπές


Μαρις
Κατηγορία:Αφορισμένοι από Χριστιανικές εκκλησίες
Κατηγορία:Επίσκοποι του 4ου αιώνα
Συνθήκη του Βερολίνου (1926)

Η **Συνθήκη του Βερολίνου** (Γερμανο-Σοβιετικό σύμφωνο μη επίθεσης) ήταν μια συνθήκη που υπογράφτηκε στις 24 Απριλίου 1926, ανάμεσα στη Γερμανία και τη Σοβιετική Ένωση και προέβλεπε ουδετερότητα σε ενδεχόμενο επίθεσης που θα δεχόταν είτε η μία χώρα είτε η άλλη από μία τρίτη χώρα, για τα επόμενα πέντε χρόνια. Η συνθήκη αυτή επαναβεβαίωνε τη συνθήκη του Ραπάλλο που είχε υπογραφεί το 1922.

Η επικύρωση της συνθήκης έγινε στο Βερολίνο στις 29 Ιουνίου 1926 και την ίδια μέρα μπήκε σε εφαρμογή. Η συνθήκη κατατέθηκε στην Κοινωνία των Εθνών στις 3 Αυγούστου 1926. Η συνθήκη ανανεώθηκε με επιπλέον πρωτόκολλο που υπογράφτηκε στις 24 Ιουνίου 1931 και επικυρώθηκε στις 5 Μάη 1933. Το επιπλέον πρωτόκολλο κατατέθηκε στην Κοινωνία των Εθνών στις 15 Φεβρουαρίου 1935.

Κατηγορία:Συνθήκες της Σοβιετικής Ένωσης
Κατηγορία:Συνθήκες της Γερμανίας
Κατηγορία:Ιστορία του Βερολίνου
Καμπεονάτο Παουλίστα

Το **Καμπεονάτο Παουλίστα** είναι μία ετήσια ποδοσφαιρική διοργάνωση της ομοσπονδίας ποδοσφαίρου της πολιτείας του Σάο Πάολο. Το πρώτο πρωτάθλημα διεξήχθη το 1902 και έτσι είναι το παλαιότερο πρωτάθλημα στη Βραζιλία. Το 1933, το πρωτάθλημα απέκτησε επαγγελματική μορφή.

Αγωνίζονται 16 ομάδες με τις κύριες ανταγωνίστριες του πρωταθλήματος να είναι οι τέσσερις μεγάλες ομάδες του Σάο Πάολο (Κορίνθιανς, Παλμέιρας, Σάντος, Σάο Πάολο).

Πολυνίκης του πρωταθλήματος είναι η Κορίνθιανς με 31 τίτλους.

## Πρωταθλήτριες ομάδες

## Τίτλοι ανά σύλλογο

## Αήττητα πρωταθλήματα ανά ομάδα

### 5 φορές

* 23x23εσ|600px Bianco e Nero con ancora Rossa e bandiera paulista Κορίνθιανς - 1914, 1916, 1929, 1938, 2009

#### 3 φορές

* 23x23εσ|SE Palmeiras Παλμέιρας - 1926, 1932, 1972

#### 2 φορές

* 22x22εσ|600px Rosso con striscia verticale spessa Bianca Παουλιστάνο- 1905, 1927
* 22x22εσ|600px Bianco Con Striscia Nera A.A. das Palmeiras - 1910, 1915
* 22x22εσ|600px Verde e Giallo (Strisce) Αμερικάνο- 1912, 1913

#### 1 φορά

*23x23εσ|600px Rosso Bianco e Nero con SPFC Σάο Πάολο ΦΚ - 1946
* 22x22εσ|600px Bianco e Blu a Strisce Σάο Μπέντο - 1914
* 22x22εσ|600px Bianco e Azzurro (Strisce) Σάο Πάολο Αθλέτικ Κλούμπ - 1903

## Ρεκόρ συνεχόμενων πρωταθλημάτων από μια ομάδα

### 4 συνεχόμενες χρονιές

* 22x22εσ|600px Rosso con striscia verticale spessa Bianca Παουλιστάνο - 1 φορά (1916-1919)

#### 3 συνεχόμενες χρονιές

* 23x23εσ|600px Bianco e Nero con ancora Rossa e bandiera paulista Κορίνθιανς - 4 φορές (1922-1924, 1928-1930, 1937-1939, 2017-2019)
* 23x23εσ|Santos FC Σάντος - 3 φορές (1960-1962, 1967-1969, 2010-2012)
* 23x23εσ|SE Palmeiras Παλμέιρας - 2 φορές (1932-1934, 2022-2024)
* 22x22εσ|600px Bianco e Azzurro (Strisce) Σάο Πάολο Αθλέτικ Κλούμπ - 1 φορά (1902-1904)

#### 2 συνεχόμενες χρονιές

*23x23εσ|600px Rosso Bianco e Nero con SPFC Σάο Πάολο ΦΚ - 5 φορές (1945-1946, 1948-1949, 1970-1971, 1980-1981, 1991-1992)
* 23x23εσ|Santos FC Σάντος - 4 φορές (1955-1956, 1964-1965, 2006-2007, 2015-2016)
* 23x23εσ|SE Palmeiras Παλμέιρας - 2 φορές (1926-1927, 1993-1994)
* 23x23εσ|600px Bianco e Nero con ancora Rossa e bandiera paulista Κορίνθιανς - 2 φορές (1951-52, 1982-1983)
* 22x22εσ|Portuguesa de Desportos Πορτουγκέζα - 1 φορά (1935-1936)
* 22x22εσ|600px Bianco Con Striscia Nera A.A. das Palmeiras - 1 φορά (1909-1910)
* 22x22εσ|600px Rosso con striscia verticale spessa Bianca Παουλιστάνο- 1 φορά (1926-1927)
* 22x22εσ|600px Verde e Giallo (Strisce) Αμερικάνο - 1 φορά (1912-1913)

## Μεγαλύτερες προσελεύσεις

## Εξωτερικοί σύνδεσμοι
* 
*  
* 

Κατηγορία:Ποδοσφαιρικές διοργανώσεις Βραζιλίας
Νούνο Γκόμες Ναμπιάμ

Ο **Νούνο Γκόμες Ναμπιάμ** (Nuno Gomes Nabiam, γεννημένος στις 17 Νοεμβρίου 1966) είναι πολιτικός της  Γουινέας-Μπισσάου  πρωθυπουργός της χώρας από τις 28 Φεβρουαρίου 2020 έως τις 8 Αυγούστου 2023.  Στις 29 Απριλίου 2020, αυτός και τρεις υπουργοί του βρέθηκαν θετικοί στην  COVID-19 .  

## Εκπαίδευση
Ο Γκόμες Ναμπιάμ αποφοίτησε από το Εθνικό Γυμνάσιο Κουάμε Νκρούμαχ. Ολοκλήρωσε το πτυχίο του στο Ανώτερο Ινστιτούτο Πολιτικής Αεροπορίας Μηχανικών στο Κίεβο της Ουκρανίας και του απονεμήθηκε υποτροφία Πολιτικής Αεροπορίας το 1986. Αργότερα σπούδασε στις Ηνωμένες Πολιτείες, όπου απέκτησε μεταπτυχιακό τίτλο στη διοίκηση επιχειρήσεων. 

## Πολιτική σταδιοδρομία
Ο Γκόμες Ναμπιάμ έγινε ακτιβιστής στην Αφρικανική Νεολαία Αμίλκαρ Καμπράλ το 1978. Το 1980 έγινε μαχητής στο κόμμα PAIGC . Το 2012 διορίστηκε πρόεδρος του διοικητικού συμβουλίου της Υπηρεσίας Πολιτικής Αεροπορίας της Γουινέας-Μπισάου από την κυβέρνηση της χώρας.  

Στις 28 Φεβρουαρίου 2020 ο Γκόμες Ναμπιάμ διορίστηκε πρωθυπουργός της Γουινέας-Μπισάου. Είναι μέλος του κόμματος που λέγεται Συνέλευση του Ενωμένου Λαού.  

## Παραπομπές


Γκομες Ναμπιαμ
Φρέγκαινα Αργολίδας

Η **Φρέγκαινα** είναι ημιορεινός οικισμός της Αργολίδας στην Πελοπόννησο. Ανήκει διοικητικά στον δήμο Άργους - Μυκηνών. Βρίσκεται σε υψόμετρο 296 μέτρων πάνω από τη στάθμη της θάλασσας.

Έχει μόνιμο πληθυσμό 33 κατοίκων σύμφωνα με την απογραφή του 2021. Υπάγεται στην τοπική κοινότητα Φρεγκαίνης του Δήμου Άργους Μυκηνών. 

Το χωριό αναπτύχθηκε από κατοίκους του Τουρνικίου που κατοικούσαν στο χωριό κατά τον χειμώνα. Το 1946 αναγνωρίστηκε ως ανεξάρτητος οικισμός και αποσπάσθηκε απο την κοινότητα Κρυονερίου, δημιουργώντας δική του κοινότητα. Το μεγαλύτερο μέρος των κατοίκων του χωριού ασχολείται με την κτηνοτροφία και άλλα γεωργικά επαγγέλματα. Η εκκλησία της Φρέγκαινας είναι ο Ιερός Ναός Αγίων Αποστόλων. 

Κοντινά χωριά αποτελούν ο Άγιος Στέφανος, το Μερκούρι, η Στραβή Ράχη, η Αγριλίτσα και τα Σπαναίικα. Η κύρια πρόσβαση στο χωριό είναι από τον κεντρικό δρόμο από το Άργος.

## Πληθυσμός

Ο πληθυσμός του οικισμού έχει παρουσιάσει αυξομοιώσεις στο παρελθόν αλλά τις τελευταίες δύο δεκαετίες έχει μειωθεί σημαντικά.

## Δείτε επίσης
* Τουρνίκι Αργολίδας

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Άγιος Γεώργιος Παλαιοβαρβασαίνης Ηλείας

:*Για συνώνυμους οικισμούς στην Ελλάδα, δείτε το λήμμα: [[Άγιος Γεώργιος (ελληνικά τοπωνύμια)]]
:*Για οικισμούς με την ονομασία Άγιος Γεώργιος στην Ηλεία, δείτε: Άγιος Γεώργιος Ηλείας*

Ο *'Άγιος Γεώργιος''' Παλαιοβαρβασαίνης είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 180 μέτρα, το οποίο βρίσκεται στο κέντρο του νομού σε απόσταση περίπου 8,5 χλμ. Α..-ΒΑ. του Πύργου. Ως ξεχωριστός οικισμός αναφέρεται επίσημα για πρώτη φορά το 1920 να απογράφεται στην τότε κοινότητα Παλαιοβαρβασαίνης. Σύμφωνα με το Σχέδιο Καλλικράτης μαζί με τη γειτονική Παλαιοβαρβάσαινα και τον Κάμπο αποτελούν την τοπική κοινότητα Παλαιοβαρβασαίνης που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 62 κατοίκους.
## Πληθυσμός

## Σημείωση
Στο δήμο Πύργου υπάρχει ο επίσης ομώνυμος οικισμός Άγιος Γεώργιος Πύργου.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Λεωφόρος Γεωργίου Παπανδρέου (Θεσσαλονίκη)

Η **Λεωφόρος Γεωργίου Παπανδρέου** είναι δρόμος της Θεσσαλονίκης. Ξεκινά από το ύψος του διαχωρισμού της Λεωφόρου Μ.Αλεξάνδρου στις δύο οδούς: Μαρίας Κάλλας και Γεωργίου Παπανδρέου. Καταλήγει στη διασταύρωση με την οδό Γρηγορίου Κυδωνιών και συνεχίζει ακολούθως ως ''Αδριανουπόλεως'.

## Γενικά στοιχεία
Η οδός ονομαζόταν Ανθέων και μετονομάστηκε προς τιμήν του πρωθυπουργού Γεωργίου Παπανδρέου που συνδέθηκε με τη Θεσσαλονίκη καθώς θεμελίωσε πολλά έργα στην πόλη όπως το μέγαρο της Θεολογικής Σχολής του Α.Π.Θ., σχολικά συγκροτήματα κ.ά.

Είναι ένας κύριος δρόμος του Δήμου Θεσσαλονίκης και κατά μήκος του συναντά κανείς τους Μύλους Αλαττίνη, τη βίλα Ζαρντινίδη, κτίρια της Περιφέρειας Κεντρικής Μακεδονίας και τον οικισμό Ουζιέλ.
## Παραπομπές


Κατηγορία:Δρόμοι της Θεσσαλονίκης
Μπο Μπιτς

Ο **Μπο Μπιτς** (αγγλικά: *Beau Beech*, γενν. την 1η Μαρτίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για τον ΠΑΟΚ. 

## Κολεγιακή σταδιοδρομία
Μετά την αποφοίτησή του από το λύκειο, ο Μπιτς εντάχθηκε στους Νορθ Φλόριντα Όσπρεϊς, όπου ξεκίνησε βασικός σε 129 από τους 133 αγώνες, με μέσο όρο 11,7 πόντους, 5,1 ριμπάουντ, 1,4 ασίστ και 1,1 κλέψιμο σε 28,7 λεπτά ανά αγώνα, με 42,3% στα δίποντα και 39,3% στα τρίποντα. Ως πρωτοετής, αναδείχθηκε στην Ομάδα Atlantic Sun All-Freshman και ως τριτοετής και τελειόφοιτος στην Πρώτη Ομάδα All-Atlantic Sun. Τελείωσε τη σταδιοδρομία του ως πρώτος στην ιστορία του πανεπιστημίου σε αγώνες, βασικές εκκινήσεις και κλεψίματα με 147 και ισοβάθμισε στην πρώτη θέση στα εύστοχα τρίποντα, με 302. 

## Επαγγελματική σταδιοδρομία
Αφού δεν επιλέχθηκε στο NBA Ντραφτ του 2016, ο Μπιτς εντάχθηκε στους Μπρούκλιν Νετς για το NBA Σάμερ Λιγκ 2016. Στις 5 Αυγούστου 2016, υπέγραψε με τους Νετς, αλλά αποδεσμεύτηκε στις 18 Οκτωβρίου, αφού εμφανίστηκε σε έναν αγώνα προετοιμασίας. Την 1η Νοεμβρίου, αποκτήθηκε από τους Λονγκ Άιλαντ Νετς της NBA Development League, θυγατρικής ομάδας των Νετς. 

Στις 23 Αυγούστου 2017, ο Μπιτς επιλέχθηκε από τους Ίρι ΜπέιΧοκς στο ντραφτ επέκτασης της NBA G League. Υπέγραψε επίσημα με την ομάδα στις 18 Ιανουαρίου 2018. Τον Αύγουστο του 2018, ο Μπιτς υπέγραψε με τη γερμανική Χάμπουργκ Τάουερς. 

Στις 2 Αυγούστου 2020, ο Μπιτς υπέγραψε συμβόλαιο με τον ΠΑΟΚ. 

## Παραπομπές


## Εξωτερικοί σύνδεσμοι
* Βιογραφικό στους Νορθ Φλόριντα Όσπρεϊς 
* Προφίλ στο RealGM 
* Προφίλ στο Sports-Reference 

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Λονγκ Άιλαντ Νετς
Κατηγορία:Καλαθοσφαιριστές D-League
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές Ίρι ΜπέιΧοκς (2017-19)
Κατηγορία:Καλαθοσφαιριστές Χάμπουργκ Τάουερς
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Δήμος Σολλίου

Ο **Δήμος Σολλίου** (γράφεται και Σολίου) ήταν ένας δήμος που λειτούργησε στον σημερινό νομό Αιτωλοακαρνανίας από το 1835 ως την κατάργησή του, το 1912. Συστάθηκε την 1η Ιουλίου 1836 με έδρα τον οικισμό Ζάβιστα. Παράλληλα στον δήμο προσαρτήθηκαν οι οικισμοί Μερδενίκος, Βάρνακας, Κανδήλα και Μύτικας. Η έδρα του δήμου μεταφέρθηκε από τη Ζάβιστα στο Μύτικα το 1837. Το 1845 ο δήμος αποσπάστηκε από την επαρχία Ακαρνανίας του νομού Ακαρνανίας και Αιτωλίας και υπάχθηκε στην επαρχία Βονίτσης και Ξηρομέρου του νομού Ακαρνανίας και Αιτωλίας. Στις 31 Αυγούστου 1912 με την απόσπαση των οικισμών και την ίδρυση κοινοτήτων, ο δήμος καταργήθηκε.

## Διατελέσαντες δήμαρχοι
*1862  Ε. Λύτρας (διορισμένος)

## Παραπομπές


Σολλιου
Άγιος Ανδρέας Κορακοχωρίου Ηλείας

:*Για οικισμούς με την ονομασία Άγιος Ανδρέας στην Ηλεία, δείτε: [[Άγιος Ανδρέας Ηλείας]]*

Ο **Άγιος Ανδρέας** Κορακοχωρίου είναι μικρός πεδινός οικισμός της Ηλείας στην Πελοπόννησο (περιφέρεια Δυτικής Ελλάδας). Σύμφωνα με την απογραφή του 2011, ο πληθυσμός του ανέρχεται στους 11 κατοίκους.

## Γεωγραφικά - ιστορικά στοιχεία
Το χωριό είναι κτισμένο δυτικά του Πύργου, σε υψόμετρο 20 μέτρων. Ο Άγιος Ανδρέας ή **Ματζάκουρα,** όπως οι ντόπιοι αποκαλούν την περιοχή, βρίσκεται δίπλα στη θάλασσα και τα παράλια του Ιονίου πελάγους, στον όρμο Τηγάνι όπου ήταν η Φειά (Φειαί) - πολίχνη και λιμάνι της αρχαίας Ηλείας στην χώρα των Πισατών. Απέχει 14 χλμ. δυτικά από τον Πύργο, περίπου 3 χλμ. βόρεια του Κατακόλου ενώ στα νοτιοανατολικά συνορεύει με τον Άγιο Ανδρέα Κατακόλου. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Κορακοχωρίου της επαρχίας Ηλείας.

Σύμφωνα με το Σχέδιο Καλλικράτης μαζί με το Κορακοχώρι, την Καλλιθέα και τη Μπούκα αποτελούν την τοπική κοινότητα Κορακοχωρίου που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 11 κατοίκων.

## Απογραφές πληθυσμού

## Εξωτερικοί σύνδεσμοι

* Παραλία Ματζάκουρα - Άγιος Ανδρέας στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Δημήτριος Βαρελάς

Ο **Δημήτριος Γ. Βαρελάς** (18??-1957) ήταν Έλληνας πολιτικός.

## Βιογραφικά στοιχεία
Σπούδασε νομικά και άσκησε τη δικηγορία. Επίσης, υπηρέτησε ως δήμαρχος Αχαρνών από το 1904 έως το 1907, πρόεδρος της Κοινότητας Αχαρνών από το 1918 έως το 1919 και από το 1934 έως το 1938.
Εξελέγη βουλευτής Αττικής στις εκλογές του 1923.  
Απεβίωσε συνταξιούχος δικηγόρος, τον Ιανουάριο του 1957, και κηδεύτηκε από τον ιερό ναό Κοιμήσεως της Θεοτόκου των Αχαρνών στις 10 Ιανουαρίου 1957. Κατέλιπε παιδιά και εγγόνια.

## Παραπομπές


Κατηγορία:Βουλευτές Αττικής
Κατηγορία:Δήμαρχοι ελληνικών πόλεων
L'Europa riconosciuta

thumb|right|250px|Αφίσα από την πρεμιέρα του έργου στην Σκάλα του Μιλάνου, 1778
***L'Europa riconosciuta*** (που σημαίνει «Η αποκαλυφθείσα Ευρώπη» ή «Η αναγνωρισμένη Ευρώπη») είναι μια όπερα σε δύο πράξεις του Αντόνιο Σαλιέρι, που χαρακτηρίζεται ως *μουσικό δράμα* και έχει μετατραπεί σε ιταλικό λιμπρέτο από τον Mattia Verazi. 

Η όπερα διαδραματίζεται στην Τύρο της Φοινίκης και αφηγείται μια ιστορία αγάπης, βίας και πολιτικής διαφωνίας στην αρχαιότητα. Ο κεντρικός χαρακτήρας, η Ευρώπη, ήταν κάποτε ερωμένη του Δία και βοηθά στην επίλυση όλων των διαφωνιών αφού αποκαλύψει την ταυτότητά της - εξού και ο τίτλος «Η αποκαλυφθείσα Ευρώπη». Αν και πρόκειται για μια παραδοσιακή όπερα, το έργο διαφοροποιείται από πολλά από τα χαρακτηριστικά του είδους. Για παράδειγμα: ένας φόνος γίνεται στη σκηνή και χρησιμοποιείται ένα εκτεταμένο φινάλε και στις δύο πράξεις, μια πρακτική πιο χαρακτηριστική της όπερας μπούφα. Μουσικά, η όπερα είναι αρκετά προκλητική, απαιτώντας τέσσερις κύριους τραγουδιστές που να είναι ικανοί να εκτείνονται σε μεγάλο εύρος τόνων, να διατηρούν μακρές φράσεις και να κάνουν επιδέξια άλματα. 

## Παραπομπές


## Πηγές
* Elena Biggi Parodi, *Teatro alla Scala 1778: «Europa riconosciuta» inaugura a Milano l’opera europea*, in *Salieri sulle tracce di Mozart*, Catalogo della Mostra, Milano, Palazzo Reale 2 dicembre 2004-30 gennaio Bärenreiter, 2004, pp.&nbsp;35–44. .
* Elena Biggi Parodi, *Preliminary observations on the «Ballo primo» of «Europa riconosciuta» by Antonio Salieri: Milan, The Scala Theatre, 1778*, «Recercare», XVI 2004 (giugno 2005), pp.&nbsp;263–303. .

## Εξωτερικοί σύνδεσμοι
* 
* Libretto σε pdf
* Φωτογραφίες από την πρεμιέρα του έργου στη Σκάλα του Μιλάνου, 7 Δεκεμβρίου 2004, στον''The Guardian''
* Απόσπασμα του έργου

Κατηγορία:Όπερες
Άγιος Ηλίας Πύργου Ηλείας

** Για συνώνυμους οικισμούς στην Ελλάδα δείτε το λήμμα: [[Άγιος Ηλίας (αποσαφήνιση)]]

Ο *'Άγιος Ηλίας** Πύργου ή **Λετρίνων*' είναι πεδινό χωριό της [[Νομός Ηλείας|Ηλείας]] στην [[Περιφερειακή Ενότητα Ηλείας]] σε υψόμετρο 42 μέτρα.

== Γεωγραφικά - ιστορικά στοιχεία ==
Ο Άγιος Ηλίας βρίσκεται κοντά στα παράλια του [[Ιόνιο Πέλαγος|Ιονίου πελάγους]], σε απόσταση 13 [[Χιλιόμετρο|χλμ.]] ΒΔ. από τον [[Πύργος Ηλείας|Πύργο]] και 12 χλμ. Ν.-ΝΔ της [[Αμαλιάδα]]ς. Γειτονεύει βόρεια με τα [[Δουναίικα Ηλείας|Δουναίικα]], δυτικά με το [[Πυργί Ηλείας|Πυργί]], νοτιοανατολικά με την [[Μυρτέα Ηλείας|Μυρτιά]] και νότια με την [[Σκαφιδιά Ηλείας|Σκαφιδιά]] από την οποία χωρίζεται με τον [[Ιάρδανος (ποταμός Ηλείας)|Ιάρδανο]] ποταμό (Κυράς Λαγκάδι). Ως ξεχωριστός οικισμός αναφέρεται επίσημα για πρώτη φορά το [[1879]] στο ΦΕΚ 50Α - 25/07/1879 με την παλιά του ονομασία *Άγιος Ηλίας Λετρίνων'' να προσαρτάται στον τότε  δήμο Λετρίνων. Σύμφωνα με το Σχέδιο Καλλικράτης μαζί με το Πυργί και τα Σταματελαίικα αποτελούν την τοπική κοινότητα Αγίου Ηλία Πύργου που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 ως κοινότητα έχει πληθυσμό 365 κατοίκους, ενώ ως οικισμός 113. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 4,802 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Είσοδος των Σταυροφόρων στην Κωνσταντινούπολη

Η ***είσοδος των Σταυροφόρων στην Κωνσταντινούπολη*** (Entrée des Croisés à Constantinople) ή ***Οι Σταυροφόροι που μπαίνουν στην Κωνσταντινούπολη*** είναι μεγάλος πίνακας του Ευγένιου Ντελακρουά. Ανατέθηκε από τον Λουδοβίκο Φίλιππο το 1838 και ολοκληρώθηκε το 1840. Είναι ελαιογραφία και εκτίθεται στη συλλογή του Μουσείου του Λούβρου στο Παρίσι. 

Ο πίνακας του Ντελακρουά απεικονίζει ένα διάσημο επεισόδιο της Τέταρτης Σταυροφορίας (12 Απριλίου 1204), στο οποίο οι Σταυροφόροι εγκατέλειψαν το σχέδιό τους να εισβάλουν στη Μουσουλμανική Αίγυπτο και την Ιερουσαλήμ, και αντίθετα κατέλαβαν τη χριστιανική (Ανατολική Ορθόδοξη) πόλη της Κωνσταντινούπολης, την πρωτεύουσα της Βυζαντινής Αυτοκρατορίας. Ο πίνακας δείχνει τον Βαλδουίνο Α΄ της Κωνσταντινούπολης να ηγείται μιας πομπής στους δρόμους της πόλης μετά την επίθεση. Σε όλες τις πλευρές εμφανίζονται κάτοικοι της πόλης που ζητούν έλεος.  

Η φωτεινότητα και η χρήση του χρώματος οφείλονται στη μελέτη του Ντελακρουά για τους Μεγάλους Ζωγράφους, όπως ο Πάολο Βερονέζε. Ο πίνακας εκτέθηκε στο σαλόνι του 1841, όπου ο ζωγραφικός ρομαντισμός του στυλ του ήταν αμφιλεγόμενος. Ο Le Constitutionnel εξέφρασε τη λύπη του για τη «ταραγμένη και στραγγαλισμένη σύνθεση, τα θαμπά γήινα χρώματα και την έλλειψη συγκεκριμένων περιγραμμάτων», αλλά ο Μπωντλαίρ εκτίμησε την «πίστη της αφαίρεσης» του έργου. 

## Σημειώσεις

## βιβλιογραφικές αναφορές

* Pool, Phoebe (1969). *Delacroix* . Λονδίνο: Χάμλιν.     
Κατηγορία:Δ΄ Σταυροφορία
Κατηγορία:Άλογα στην τέχνη
Κατηγορία:Έργα ζωγραφικής του Ευγένιου Ντελακρουά
Ευγένιος Μαξιμιλιάνοβιτς του Λόιχτενμπεργκ

Ο **Ευγένιος Μαξιμιλιάνοβιτς** από τον Οίκο του Μπωαρναί ήταν 5ος δούκας του Λόιχτενμπεργκ, πρίγκιπας Ρομανόβσκυ (8 Φεβρουαρίου 1847 - 31 Αυγούστου 1901) διαδέχθηκε τον μεγαλύτερο αδελφό του Νικόλαο Μαξιμιλιάνοβιτς ως δούκας του Λόιτενμπεργκ από το 1891 ως το 1901. 

## Βιογραφία

Ήταν ο δευτερότοκος γιος του Μαξιμιλιανού ντε Μπωαρναί 3ου δούκα του Λόιχτενμπεργκ και της Μαρίας Νικολάγιεβνας των Σ.Χ.Γκόττορπ μεγάλης δούκισσας της Ρωσίας, κόρης του Νικολάου Α΄ Αυτοκράτορα της Ρωσίας.

Ο Ευγένιος γενήθηκε στην Αγ. Πετρούπολη. Το 1852 απεβίωσε ο πατέρας του και επόμενος (4ος) δούκας του Λόιχτενμπεργκ έγινε ο μεγαλύτερος αδελφός του Νικόλαος. Από τότε επετράπη σε όλα τα τέκνα του Μαξιμιλιανού να φέρουν το πριγκιπικό όνομα και τον τίτλο *Ρομανόβσκυ/Ρομανόβσκαγια* με την προσφώνηση *Αυτοκρατορικές Υψηλότητες*. Το 1891 απεβίωσε και ο Νικόλαος άτεκνος, έτσι ο Ευγένιος έγινε ο 5ος δούκας.

Έγινε υποστράτηγος στον Αυτοκρατορικό Ρωσικό Στρατό. Το 1872-73 συμμετείχε στην επίθεση της Κίβα της Περσίας (τώρα στο Ουζμπεκιστάν) και τιμήθηκε με το παράσημο του Αγ. Γεωργίου 4ης τάξης. Το διάστημα 1874-77 ήταν διοικητής του 5ου σώματος Ουσσάρων "Αλεξάνδρεια". Για τη συμβολή του στον Ρωσο-τουρκικό Πόλεμο του 1877 έλαβε το παράσημο του Αγ. Βλαδίμηρου 3ης τάξης. Έγινε αντιστράτηγος το 1886 και διοικητής της 3ης Μοίρας Πεζικού το διάστημα 1888-93.

Απεβίωσε στην Αγ. Πετρούπολη και τάφηκε στη Λαύρα του Αγ. Αλεξάνδρου Νέφσκυ. Τον διαδέχθηκε ο νεότερος αδελφός του Γεώργιος Μαξιμιλιάνοβιτς ως 6ος δούκας του Λόιχτενμπεργκ. 

## Οικογένεια
Νυμφεύτηκε πρώτα το 1869 τη Ντάρια Κωνσταντίνοβα Οποτσινίνα, εγγονή του Ρώσου στρατηγού Μιχαήλ Κουτούζωφ. Της δοθηκε το τίτλος της κόμισσας του Μπωαρναί (απεβ. το 1870 στη γέννα). Είχαν τέκνα:
* Ντάρια 1870-1937, κόμισσα του Μπωαρναί, παντρεύτηκε πρώτα τον πρίγκιπα Λέοντα Κοτσούμπεϋ (1862-1927) το 1893, αλλά διαζεύχθηκαν το 1911. Έπειτα παντρεύτηκε τον Βάλντεμαρ βαρόνο του Γκράεβενιτς (1872-1916) και μετά τον Βίκτωρ Μαρκεζέττι (απεβ. 1938). Είχε μόνο ένα τέκνο (από τον πρώτο της γάμο):
** Ευγενία Κοτσούμπεϋ 1894-1951.

Έπειτα ο Ευγένιος έκανε δεύτερο γάμο το 1878 με τη Ζηναΐδα (Ζίνα) Ντμιτρίγιεβνα Σκομπέλεβ (απεβ. 1899), αδελφή του Ρώσου στρατηγού Μιχαήλ Σκομπέλεβ. Αργότερα η Ζίνα είχε μία μακρά σχέση με τον Αλεξέι Αλεξάντροβιτς μεγάλο δούκα της Ρωσίας.

## Πηγές
*  Oertel, Friedrich Maximilian (1854). Genealogische Tafeln zur europäischen Staatengeschichte der germanischen und slawischen Völker im neunzehnten Jahrhunderte (in German). Brockhaus. p. 14. Retrieved 26 February 2013.

## Αναφορές σε πηγές


Κατηγορία:Οίκος του Μπωαρναί
Σύνταγμα της Αλγερίας

Ένα **Σύνταγμα της Αλγερίας** εγκρίθηκε για πρώτη φορά με δημοψήφισμα το 1963, μετά τον Αλγερινό Πόλεμο της Ανεξαρτησίας (1954–62). Αρχικά, επρόκειτο να συνταχθεί από συνταγματική συνέλευση με επικεφαλής τον Φερχάτ Αμπάς, αλλά αυτό το σώμα παραμερίστηκε από τον πρώτο Πρόεδρο της Αλγερίας, Αχμέντ Μπεν Μπελά. Στη μορφή του 1963, το σύνταγμα κήρυττε την Αλγερία μονοκομματικό κράτος το οποίο κυβερνούσε το πρώην κίνημα αντίστασης, το Εθνικό Απελευθερωτικό Μέτωπο (FLN). Το σύνταγμα αυτό αναστάλθηκε από το στρατιωτικό πραξικόπημα του 1965. Μετά από χρόνια διακυβέρνησης με εκτελεστικά διατάγματα ως αρχηγός του Επαναστατικού Συμβουλίου, ο Χουαρί Μπουμεντιέν εξέδωσε ένα δεύτερο σύνταγμα το 1976, τονίζοντας τη σημασία του σοσιαλισμού και - επισήμως - επαναφέροντας τους πολιτικούς θεσμούς στη θέση τους έναντι του στρατιωτικού κατεστημένου. (Ο Μπουμεντιέν εκλέχθηκε τότε ως ο δεύτερος πρόεδρος της χώρας, αφού άφησε τη θέση κενή για έντεκα χρόνια.) 

Το 1986, ο διάδοχος του Μπουμεντιέν Τσαντλί Μπεντζεντίντ τροποποίησε το σύνταγμα για να επιτρέψει μεταρρυθμίσεις στην ελεύθερη αγορά και, μετά τις ταραχές του Οκτωβρίου του 1988, ενέκρινε ένα νέο σύνταγμα το 1988. Αυτό εγκρίθηκε μέσω δημοψηφίσματος με 73% στις 23 Φεβρουαρίου 1989. Εισήγαγε πολυκομματικό σύστημα, αφαιρώντας από το Εθνικό Απελευθερωτικό Μέτωπο τον ρόλο του ως ηγετικό κόμμα και δεν έκανε καμία αναφορά στον σοσιαλισμό. Αντ' αυτού υποσχέθηκε «ελευθερία της έκφρασης, του συνεταιρίζεσθαι και του συνέρχεσθαι». Το στρατιωτικό πραξικόπημα του 1992 εισήγαγε κατάσταση έκτακτης ανάγκης, η οποία ανέστειλε τμήματα του νέου συντάγματος, καθώς άρχισε ο εμφύλιος πόλεμος της Αλγερίας. 

Το 1996, το σύνταγμα τροποποιήθηκε περαιτέρω, επιτρέποντας τη δημιουργία πολιτικών κομμάτων που δεν «στηρίζονται σε θρησκευτική, γλωσσική, φυλετική, εταιρική ή περιφερειακή βάση» ή παραβιάζουν «τις θεμελιώδεις ελευθερίες, τις θεμελιώδεις αξίες και τα στοιχεία της εθνικής ταυτότητας, την εθνική ενότητα, την ασφάλεια και την ακεραιότητα της εθνικής επικράτειας, την ανεξαρτησία της χώρας και τη λαϊκή κυριαρχία, καθώς και τη δημοκρατική φύση του κράτους.» 

Μια περαιτέρω προτεινόμενη αναθεώρηση, που θεωρείται ότι αποσκοπεί στην άρση του ορίου των προεδρικών θητειών (άρθρο 74) για να επιτρέψει στον Πρόεδρο να θέτει υποψηφιότητα επ' αόριστον, συζητήθηκε κατά τη διάρκεια του 2006 από την κυβέρνηση του πρωθυπουργού Αμπντελαζίζ Μπελχαντέμ. Αυτό θεωρείται ευρέως πως υποκινήθηκε από τον Πρόεδρο Αμπντελαζίζ Μπουτεφλίκα, ο οποίος είχε εκλεγεί στη δεύτερη και, συνταγματικά, τελευταία θητεία του το 2004. Άλλες αλλαγές που συζητήθηκαν αφορούσαν τη μετάβαση προς ένα προεδρικό σύστημα, που καθιερώνει μεταξύ άλλων τη θέση του Αντιπροέδρου. 

Το Σύνταγμα του 1996 τροποποιήθηκε το 2008 και αντικαταστάθηκε από το Σύνταγμα του 2016. 

## Παραπομπές



Συνταγμα
Αλγερια
Πρόεδρος της Γουιάνας

Ο **Πρόεδρος της Συνεργατικής Δημοκρατίας της Γουιάνας** είναι ο αρχηγός του κράτους και ο αρχηγός της κυβέρνησης της Γουιάνας, καθώς και ο αρχηγός των ενόπλων δυνάμεων της Δημοκρατίας, σύμφωνα με το Σύνταγμα της Γουιάνας. Ο πρόεδρος είναι επίσης ο επικεφαλής (chancellor) των ταγμάτων (παρασήμων) της Γουιάνας.  

## Ιστορία και περιγραφή
Όταν η Γουιάνα ανακηρύχθηκε δημοκρατία το 1970, ο πρόεδρος εξελέγη από την Εθνοσυνέλευση για πενταετή θητεία και διέθετε σε μεγάλο βαθμό τελετουργικές εξουσίες. Έπειτα από ένα δημοψήφισμα που διεξήχθη το 1980, το σύνταγμα τροποποιήθηκε για να καταστήσει τον πρόεδρο εκτελεστικό αξίωμα και ο πρόεδρος έγινε γνωστός ως εκτελεστικός πρόεδρος. Ο αρχηγός του κόμματος που λαμβάνει τις περισσότερες ψήφους στις γενικές και περιφερειακές εκλογές γίνεται πρόεδρος και κατέχει το αξίωμα για όσο χρόνο διαρκεί η θητεία του νομοθετικού σώματος - στην πράξη, πέντε χρόνια. 

Οι πρόεδροι υπολογίζονται ξεκινώντας από τον πρόεδρο Άρθουρ Τσουνγκ το 1970. Οι εκτελεστικοί πρόεδροι υπολογίζονται ξεκινώντας από τον πρόεδρο Φορμπς Μπέρναμ (πρώτος εκτελεστικός πρόεδρος) το 1980. 

## Πρόεδροι της Γουιάνας (1970–σήμερα)

## Παραπομπές
Γραμματικός Ηλείας

Ο **Γραμματικός** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 81 μέτρων.

## Γενικά στοιχεία
Ο Γραμματικός βρίσκεται στο κέντρο του νομού, σε απόσταση 16 χλμ. ΒΔ. από τον Πύργο και 2,5 χλμ. Δ. από το Λατζόι. Ως ξεχωριστός οικισμός αναφέρεται επίσημα για πρώτη φορά το 1908 στο ΦΕΚ 28Α - 08/02/1908 να προσαρτάται στον τότε δήμο Ωλένης. Σύμφωνα με το Σχέδιο Καλλικράτης μαζί με το Λατζόι, τον Άγιο Γεώργιο και το Αλμυρίκι αποτελούν την τοπική κοινότητα Λατζοΐου που υπάγεται στη δημοτική ενότητα Ωλένης του Δήμου Πύργου και σύμφωνα με την απογραφή 2011 έχει πληθυσμό 14 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Κατηγορία:Δήμος Ωλένης
Σπέλλο

To **Σπέλλο** (ιταλικά: *Spello*, λατινικά: *Hispellum*) είναι πόλη και δήμος στην κεντρική ανατολική Ούμπρια, στην κεντρική Ιταλία. Έχει νόμιμο πληθυσμό 8.465 κατοίκους (Ιανουάριος 2020). Είναι κτισμένο σε πλαγιά λόφου 6 χιλιόμετρα βόρεια από το Φολίνιο και 10 χιλιόμετρα νότια από την Ασίζη.

Η πόλη ιδρύθηκε κατά την αρχαιότητα, όταν ο Οκταβιανός Αύγουστος ίδρυσε την αποικία Colonia Iulia Hispellum, με την επικράτειά της να επεκτείνεται μέχρι τις πηγές του Κλιτούμνου, οι οποίες αρχικά ανήκαν στην Μεβάνια. Ο Μέγας Κωνσταντίνος τις έδωσε το όνομα Flavia Constans και ένα αντίγραφο της μετονομασίας σώζεται σε μαρμάρινη πόλη στη σύγχρονη πόλη. Σώζονται μέχρι σήμερα οι αρχαίες πύλες της πόλης, καθώς και τμήμα των τειχών, κτισμένα από ορθογώνιους ασβεστολιθικούς ογκόλιθους.

Πέρα από τις αρχαίες οχυρώσεις άλλα αξιοθέατα της πόλης περιλαμβάνουν το ναό της Σάντα Μαρία Ματζόρε, με τοιχογραφίες του Πιντουρίκκιο (1501), όπως η Ανάληψη, ο Χριστός στο ναό και η προσκύνηση των μάγων. Χαρακτηριστικό τους είναι το πλούσιο υπόβαθρο και η επίχρυση διακόσμηση. Υπάρχει επίσης ένα τέμπλο από τον Περουτζίνο (1521) και ένας πρώιμος αναγεννησιακός θόλος από τον Ρόκο ντα Βιτσέντζα (1515). Στο χώρο των ενδυμάτων βρίσκεται ένα σταυρωμένος από ασήμι, έργο του Πάολο Βάνι (1398). Η λεκάνη αγιασμού χρονολογείται από τη ρωμαϊκή περίοδο. Έργο του Πιντουρίκκιο είναι και το κεντρικό τέμπλο του ναό Σαν Αντρέα.

## Φωτοθήκη

Spello (Hispellum), Italy (45496905132).jpg|Η πύλη της Αφροδίτης
Porta Consolare, Spello, Italy (45448626222).jpg|Η Πόρτα Κονσολάρε
Pinturicchio - The Adoration of the Shepherds - WGA17777.jpg|Παρεκκλήσι της Σάντα Μαρία Ματζόρε


## Παραπομπές


Κατηγορία:Δήμοι της Επαρχίας της Περούτζα
Ελένη (ταινία)

Η ***Ελένη*** είναι κινηματογραφική παραγωγή του 1985 από τον Ελληνοαμερικανό δημοσιογράφο Νίκο Γκατζογιάννη (Nicholas Gage) σε σκηνοθεσία του Πίτερ Γέιτς και με  σενάριο του Στιβ Τέσιτς. Στη ταινία πρωταγωνιστεί ο Τζον Μάλκοβιτς, η Κέιτ Νέλιγκαν, η Λίντα Χαντ και η Γκλεν Χίντλι .

Η ταινία αφηγείται την επιστροφή του Γκατζογιάννη, που τώρα ζει στις Ηνωμένες Πολιτείες, στην πατρίδα του την Ελλάδα για να λύσει το μυστήριο του θανάτου της μητέρας του όταν ήταν παιδί. Η ταινία ανατρέχει στην επίδραση του ελληνικού εμφυλίου πολέμου της δεκαετίας του 1940 στο χωριό όπου μεγάλωσε, τον Λια στη Θεσπρωτία, και διερευνά τι συνέβη στη μητέρα του όταν οι κομμουνιστές αντάρτες του Δημοκρατικού Στρατού της Ελλάδας (ΔΣΕ) εισέβαλαν στο χωριό.

Στην Ελλάδα όταν προβλήθηκε η ταινία, προκάλεσε μεγάλες αντιδράσεις στους κύκλους της Αριστεράς και επεισόδια έξω από κινηματογράφους και, τελικά, διακόπηκε η προβολή της.

## Ηθοποιοί
*Η Κέιτ Νέλιγκαν ως Ελένη Γκατζογιάννη
*Ο Τζον Μάλκοβιτς ως Νίκος Γκατζογιάννης
*Η Λίντα Χαντ ως Κατίνα
*Η Όλιβ Κότον ως Καίτη
*Ο Ρόναλντ Πίκαπ ως Σπύρος Σκεύης
*Η Ρόζαλι Κράτσλεϊ ως γιαγιά
*Η Γκλεν Χέντλι ως Τζόαν Γκατζογιάννη
*Η Δήμητρα Άρλις ως Άννα
*Ο Στιβ Πλυτάς ως Χρήστος
## Δείτε επίσης
*Νίκος Γκατζογιάννης
*Ερυθρά τρομοκρατία
*Δημοκρατικός Στρατός Ελλάδας
*ΟΠΛΑ

## Παραπομπές

## Εξωτερικοί σύνδεσμοι
*
*

Κατηγορία:Αμερικανικές πολιτικές δραματικές ταινίες
Εθνοσυνέλευση (Γουιάνα)

Η **Εθνοσυνέλευση** είναι ένα από τα δύο συστατικά του Κοινοβουλίου της Γουιάνας . Σύμφωνα με το άρθρο 51 του Συντάγματος της Γουιάνας, το Κοινοβούλιο της Γουιάνας αποτελείται από τον Πρόεδρο και την Εθνοσυνέλευση. Η Εθνοσυνέλευση έχει 65 μέλη που εκλέγονται χρησιμοποιώντας το σύστημα της αναλογικής εκπροσώπησης . Είκοσι πέντε εκλέγονται από τις δέκα γεωγραφικές περιφέρειες και σαράντα απονέμονται σε εθνικό επίπεδο βάσει των εξασφαλισμένων ψήφων, χρησιμοποιώντας τη φόρμουλα LR-Hare, όπως ορίζεται στον νόμο περί τροποποιήσεων (τροποποίηση) του νόμου 15 του 2000 (άρθρα 11 και 12) .

Το ένατο κοινοβούλιο έληξε τον Σεπτέμβριο του 2011 πριν από τη διεξαγωγή των γενικών εκλογών του 2011 και ακολούθησε το δέκατο κοινοβούλιο της Γουιάνας, του οποίου η πρώτη συνεδρίαση πραγματοποιήθηκε στις 12 Ιανουαρίου 2012, μετά την προκήρυξη εκλογών από τον πρόεδρο Ντόναλντ Ράμοταρ . Σε αυτή τη συνεδρίαση εκλέχθηκαν ο πρόεδρος (Ραφαέλ Τρότμαν της AFC) και η αντιπρόεδρος ( Ντέμπορα Μπάκερ της APNU) και ορκίστηκαν οι βουλευτές. Η Μπάκερ παραιτήθηκε από την Εθνοσυνέλευση και αντικαταστάθηκε ως αντιπρόεδρος της Βουλής από τον Μπέιζιλ Ουίλιαμς του ίδιου κόμματος.

Στις 10 Νοεμβρίου 2014, ο πρόεδρος Ραμοτάρ, με διακήρυξη σύμφωνα με το άρθρο 70 παράγραφος 1 του Συντάγματος, τερμάτισε τη λειτουργία της εθνοσυνέλευσης. Ο πρόεδρος Ράμοταρ ανακοίνωσε ότι οι γενικές και περιφερειακές εκλογές θα διεξαχθούν στις 11 Μαΐου 2015. Ο πρόεδρος θα εξέδιδε τις σχετικές διακηρύξεις εντός της συνταγματικής προθεσμίας για τις εκλογές του 2015.

Στις 28 Φεβρουαρίου 2015, το δέκατο κοινοβούλιο διαλύθηκε με Διακήρυξη που εξέδωσε ο Πρόεδρος.

Το ενδέκατο κοινοβούλιο κλήθηκε επισήμως να συνεδριάσει στις 10 Ιουνίου 2015, με διακήρυξη που εξέδωσε ο Πρόεδρος Ντέιβιντ Γκρέιντζερ . Τα 33 εκλεγμένα μέλη της Συμμαχίας για την Εθνική Ενότητα + Συμμαχία για την Αλλαγή, καθώς και τρία μέλη τεχνοκράτες (μη εκλεγμένα και χωρίς δικαίωμα ψήφου) ανέλαβαν τα καθήκοντά τους. Σε αυτή την πρώτη συνεδρίαση του ενδέκατου κοινοβουλίου, ο δημόσιος υπάλληλος Μπάτον Σκότλαντ εξελέγη Πρόεδρος της Βουλής. Ο αντιπρόεδρος δεν εκλέχθηκε τότε, και απουσίαζαν από τη συνεδρίαση ταν μέλη του Λαϊκού Προοδευτικού Κόμματος της Αντιπολίτευσης. Ο Πρόεδρος έδωσε την ομιλία του κατά την τελετή έναρξης του ενδέκατου κοινοβουλίου.

## Μέλη

* Πρόεδρος 
* Αντιπρόεδρος 
* Υπάλληλος της Εθνικής Συνέλευσης 
* Αναπληρωτής υπάλληλος της Εθνικής Συνέλευσης 
* 65 εκλεγμένα μέλη με δικαίωμα ψήφου 
* 4 μη εκλεγμένα και χωρίς δικαίωμα ψήφου μέλη (προσκείμενα στο κυβερνών κόμμα)

## Ημερομηνία εκλογών
Οι γενικές Εκλογές (κοινοβουλευτικές, προεδρικές και εκλογές για τα μέλη των 10 Περιφερειακών Δημοκρατικών Συμβουλίων) πραγματοποιήθηκαν την 1η Σεπτεμβρίου 2025. Οι επόμενες εκλογές αναμένονται με βάση το σύνταγμα έως το 2030.

## Κατάλογος προέδρων της Εθνοσυνέλευσης

## Σημειώσεις και παραπομπές

Κατηγορία:Εθνικά νομοθετικά σώματα
Γουιανα
Φολίνιο

To **Φολίνιο** (, ) είναι πόλη και δήμος στην κεντρική ανατολική Ούμπρια, στην κεντρική Ιταλία. Έχει νόμιμο πληθυσμό 56.892 κατοίκους (Ιανουάριος 2020), γεγονός που το κατατάσσει ως την τρίτη μεγαλύτερη πόλη της περιφέρειας. Είναι κτισμένο επί του ποταμού Τοπίνο, στο σημείο όπου από τα Απέννινα εισέρχεται στην πεδιάδα του Κλιτούνο. Βρίσκεται 40 χιλιόμετρα νοτιοανατολικά από την Περούτζα, 10 χιλιόμετρα βόρεια από το Τρέβι και 6 χιλιόμετρα νότια από το Σπέλλο. Αποτελεί επίσης σιδηροδρομικό κόμβο επί της γραμμής Ρώμη - Ανκόνα.

Το Φολίνιο φέρεται να ιδρύθηκε στα μέσα του 8ου αιώνα π.Χ. Η πόλη κατά τον Μεσαίωνα άλλαζε συχνά χέρια και καταστράφηκε από την Περούτζα το 1281. Το 1305 ανέλαβαν την εξουσία η οικογένεια Τρίντσι, ως υποτελείς στην Αγία Έδρα, μέχρι το 1439, οπότε και αποφάσισαν να εναντιωθούν. Ο Πάπας Ευγένιος Δ΄ έστειλε ισχυρό στρατό στον οποίο οι κάτοικοι της πόλης παραδόθηκαν και ο τελευταίος αρχηγός της οικογένειας Τρίντσι, ο Κορράντο Β΄, αποκεφαλίστηκε. Στη συνέχεια το Φολίνιο ανήκε στα Παπικά Κράτη μέχρι την ενοποίηση της Ιταλίας το 1860. Η πόλη υπέστη καταστροφές από σεισμό το 1832 και το 1997. 

Το ιστορικό κέντρο της πόλης έχει περίπου τετράγωνο σχήμα και περιβάλλεται από τείχη. Οι εκκλησίες της πόλης κοσμούνται από έργα ζωγραφικής των ζωγράφων της Ούμπρια, όπως ο Νικολό ντι Λιμπερατόρε, ο οποίος ζωγράφισε το κεντρικό τέμπλο του ναού του αγίου Νικολάου. Ο καθεδρικός, ναός, αφιερωμένος στο Σαν Φελισιάνο, έχει ρωμανική πρόσοψη του 1133, η οποία αποκαταστάθηκε το 1903, ενώ το εσωτερικό του ανακαινίσθηκε τον 18ο αιώνα. Στην πλατεία του καθεδρικού βρίσκονται επίσης το Παλάτσο ντελ Γκοβέρνο ή Παλάτσο Τρίντσι, του 1350, το οποίο έχει παρεκκλήσι με τοιχογραφίες του Οταβιάνο Νέλι (1424), το Παλάτσο Κομουνάλε, με πύργο ύψους 52 μέτρων, και το Παλάτσο ντελ Κανονίτσε. Ενδιαφέρον παρουσιάζουν επίσης τα αναγεννησιακά Παλάτσο Ορφίνι και Παλάτσο Ντέλι. Τρία χιλιόμετρα ανατολικά βρίσκεται το αββαείο του Σασοβίβο, διακοσμημένο με μωσαϊκό.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Επαρχίας της Περούτζα